เป็นแม่ตั้งครรภ์คะ ช่วงหน้าท้อง บริเวณ สะดือรอบสะดืออยู่ๆก็เป็นแผล และมีตุ่มใสๆไม่มีกลิ่นนะคะขึ้นรอบๆ พอมีน้ำออกมาก็คันคะ ตอนนี้ใช้วิธีล้างน้ำเกลือทาเบตาดีน ก็ทำให้แผลแห้งอยู่คะ ไม่แน่ใจว่าต้องไปหาแพทย์เฉพาะทางไหมคะ
สวัสดีค่ะ การวินิจฉัยที่เป็นไปได้-ผื่นผิวหนังอักเสบระยะเฉียบพลัน เป็นระยะที่ผิวหนังมีการอักเสบรุนแรง ผื่นบวมแดงมาก ขอบเขตมักไม่ชัดเจน ประกอบด้วย ตุ่มแดง ตุ่มน้ำ บางรายอาจมีน้ำเหลืองไหลซึมออกมา มีอาการคันมาก ซึ่งอาจเกิดจากภูมิคุ้มกันภายในร่างกาย การแพ้สารที่สัมผัสเช่นสบู่หรือโลชั่น-งูสวัด มักขึ้นเป็นแถบตามการไปเลี้ยงของเส้นประสาท เป็นตุ่มน้ำบนพื้นสีแดง แสบและคัน-ตุ่มจากการถูกแมลงกัด เป็นตุ่มแดงและคัน-รูขุมขนอักเสบ หากมีขนาดใหญ่มากจะเกิดเป็นฝีหนองการรักษาของผื่นผิวหนังอักเสบประคบผื่นแฉะหรือตุ่มน้ำด้วยน้ำเกลือหรือน้ำยา Burow's เป็นการชะล้างน้ำเหลืองที่แห้งกรังออกไป ช่วยให้ผื่นแห้งลงเมื่อผื่นแห้งแล้ว เริ่มใช้ยาทาประเภทสเตียรอยด์ได้ การเลือกใช้ยาทาประเภทนี้ขึ้นกับอายุของผู้ป่วย, บริเวณที่ทา, ลักษณะของผื่นและโรค ร่วมกับการใช้ยาปฏิชีวนะ เมื่อมีการติดเชื้อแบคทีเรียซ้ำซ้อน และใช้ยาต้านฮิสตามีนรับประทาน เพื่อลดอาการคันแนะนำพบแพทย์ผิวหนังหรือแพทย์ทั่วไปเพื่อประเมินรอยโรคเบื้องต้นว่าเข้าได้กับโรคใดมากที่สุดก่อน หากตุ่มคันมาก มีเลือดหรือหนองไหล บวมแดงมาก ควรรีบไปค่ะ